[image: image1.png]


[image: image2.jpg]


          МИНИСТЕРСТВО НА ЗЕМЕДЕЛИЕТО И ХРАНИТЕ   
     ЮГОИЗТОЧНО ДЪРЖАВНО ПРЕДПРИЯТИЕ 

     ДЪРЖАВНО ГОРСКО СТОПАНСТВО СЛИВЕН

      ________________________________________________________________
                 Адрес: гр. Сливен, ПК 8800, ул. „Орешака” №  15А, тел.044/ 622742, факс 044/ 662528, e-mail: dgssliven@uidp-sliven.com
ДОКУМЕНТАЦИЯ ЗА УЧАСТИЕ В ПРОЦЕДУРА „ОТКРИТ КОНКУРС”

ПО РЕДА НА ЧЛ. 10, АЛ. 1, Т. 3 ОТ „НАРЕДБА ЗА УСЛОВИЯТА И РЕДА ЗА ВЪЗЛАГАНЕ НА ИЗПЪЛНЕНИЕТО НА ДЕЙНОСТИ В ГОРСКИТЕ ТЕРИТОРИИ – ДЪРЖАВНА И ОБЩИНСКА СОБСТВЕНОСТ, И ЗА ПОЛЗВАНЕТО НА ДЪРВЕСИНА И НЕ ДЪРВЕСНИ ГОРСКИ ПРОДУКТИ” (изм. ДВ. Бр. 9 от 30 Януари 2024 г.)
С ПРЕДМЕТ:

„Товарене, транспортиране и разтоварване на дървесина за собствени нужди от временен склад до обекти на ТП „ДГС – Сливен”
гр. Сливен, 2026 г.

IV. Ред за разглеждане, оценяване и класиране на офертите.

2. Основания за недопускане или отстраняване на кандидатите от участие в процедурата. 

3. Критерии за оценка на ценовите предложения. 

4. Класиране на участниците. 

5. Основания за прекратяване на процедурата. 

V. Сключване на договор. 

Приложения и образци на документи 
1. Приложение № 1 – Образец на Оферта за участие в открит конкурс;

2. Приложение № 2 – Образец  на Декларация по чл.18, ал.1, т.3 „а“, т.3 „е“ от „Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти”;

3. Приложение № 3 – Образец на Декларация по чл.18, ал.1, т.3 „б-д“, т.3 „ж“ от „Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти”;

4. Приложение № 4 – Образец на Декларация за техническата и кадровата обезпеченост при изпълнение на дейностите;

5. Приложение № 5 - Образец на Ценово предложение;

6. Приложение № 6 –  Проект на договор.
І. Обща част.
1. Информация за процедурата – правно основание и вид.
Настоящата документация съдържа информация, която дава възможност на потенциалните изпълнители да се запознаят с предмета на процедурата, условията за участие, изисквания към кандидатите и реда по провеждането й.


Правно основание за откриване на процедурата: чл. 174, ал. 2 от ЗГ във връзка с чл. 2, т. 2 и чл. 10, ал. 1, т. 3 от „Наредба за условията и реда за възлагане изпълнението на дейности в горските територии държавна и общинска собственост, и за ползването на дървесина и недървесни горски продукти".
Процедурата се открива и организира от ТП „ДГС Сливен” в съответствие с реда и условията, предвидени в „Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти”.
Вид на процедурата: Открит конкурс за възлагане на дейности с предмет: „Товарене, транспортиране и разтоварване на дървесина за собствени нужди от временен склад до обекти на ТП „ДГС Сливен““.
2. Предмет на процедурата, място, срок и начин за изпълнение.

Предмет на процедурата: „Товарене, транспортиране и разтоварване на дървесина за собствени нужди от временен склад до обекти на ТП „ДГС Сливен”, както следва:
	ОПЕРАЦИИ
	Мярка
	Количество
	Единична цена

/евро без ДДС/
	Начална цена

/евро без ДДС/

	Товарене, транспорт и разтоварване на дърва за огрев.
	пр.м3
	240
	20,00
	4 800,00

	Обща стойност без включено ДДС
	
	
	
	4 800,00

	Гаранция за участие
	240,00

	Срок за изпълнение
	01.12.2027 г.


Място на изпълнение: Административната сграда на ТП „ДГС Сливен“, разсадник „Абланово“, разсадник „Сливенски минерални бани“ и битова къща с. Ичера.
3. Начална цена за извършване на дейността.

Началната цена, над която кандидатите не могат да правят валидни предложения – 4 800,00 евро /четири хиляди и осемстотин евро/ без ДДС.

4. Място и срок за получаване на документацията за участие. 

· Кандидатите могат да изтеглят документацията за участие в „открития конкурс”, която се публикува на интернет страницата на ТП  „ДГС  Сливен”, съгласно чл. 9в от Наредбата.
· Комплект от конкурсните документи могат да бъдат получени и в касата на ТП „ДГС Сливен”, гр. Сливен, ул.”Орешак” № 15А, всеки работен ден от 8:30 часа до 16:30 часа с краен срок за закупуването им до 16:30 часа на 12.11.2026 г.., срещу заплащане на сумата от 10,00 лв. (десет лева)  без ДДС, която се внася в брой в касата.

5. Място и срок на подаване на офертите. 

· Оферти за участие в конкурса ще се приемат в деловодството на административната сграда на ТП „ДГС Сливен“ в гр. Сливен, с адрес гр. Сливен, ул. ”Орешак” № 15А - всеки работен ден от 8:30 часа до 16:30 часа с краен срок на подаването им 16:30 часа на 12.11.2026 г.
При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец /”Регистър на постъпилите предложения”/, за което на приносителя се издава документ.

Възложителят не приема за участие в процедурата и връща на кандидатите оферти, които са представени след изтичане на крайния срок за получаване или в незапечатан, прозрачен или скъсан плик.

До изтичането на срока за подаване на офертите всеки кандидат в процедурата може да промени, допълни или оттегли офертата си.

До три дни преди изтичане на срока за подаване на офертите лицата могат да поискат писмено от възложителя разяснение по документацията за участие. В срок един ден от постъпване на искането възложителят публикува разяснението на съответната интернет страница, без да посочва лицето, направило искането. 

6. Гаранции. Условия и размер.

Кандидатът представя „гаранция за участие”, а определеният за изпълнител представя „гаранция за изпълнение”.

6.1. Гаранцията за участие в размер на 5 % от началната цена, под формата на парична сума в размер на 240,00 евро /двеста и четиридесет евро/ без ДДС. 

6.2. Гаранцията за участие се представя единствено под формата на парична сума и е вносима по банкова сметка на  ТП „ДГС Сливен“ в “ЮИДП” ДП ТП „ДГС СЛИВЕН” в ОББ АД, IBAN: BG90 UBBS 81551001315642, BIC: UBBSBGSF. Гаранцията за участие трябва да е постъпила по посочената сметка до края на последния работен ден, предхождащ деня на провеждането на процедурата. В случай, че гаранцията за участие не е постъпила по посочената сметка в указания срок, участникът се отстранява от участие в процедурата, като офертата му не се отваря.

Внесените гаранции за участие в конкурса, се освобождават и задържат по реда и условията на чл. 31 и чл. 32 от „Наредбата”.
 6.1.1. Гаранцията за участие на участниците се освобождават по реда и условията на чл. 31 от „Наредбата”, както следва: 

1. на отстранените кандидати и на кандидатите, които не са класирани на първо или второ място - в срок 3 работни дни след изтичането на срока за обжалване на заповедта на директора на ТП „ДГС Сливен“ за определяне на изпълнител; 

2. класираните на първо и второ място кандидати - след сключване на договора по чл. 35; 

3. при прекратяване на процедурата за провеждане на открит конкурс, гаранциите на всички кандидати се освобождават в срок от 3 работни дни след влизането в сила на заповедта за прекратяване. 

· Гаранциите за участие се връщат след изтичане на гореописаните срокове по сметките на кандидатите, от които са били внесени, без да се дължат лихви за периода, през който законно са престояли по сметка на ТП “ДГС Сливен“.

4. Обжалващия заповедта на възложителя за определяне на изпълнител, в срок 5 работни дни от приключване на производството по обжалване.
6.1.2. Гаранциите за участие се задържат от Възложителя, по реда и условията на чл. 32 от „Наредбата” на участник който:

1. оттегля офертата след изтичането на срока за подаването й; 

2. е определен за изпълнител, но не изпълни задължението си да сключи договор по чл. 35;

3. не представи документите по чл. 35, ал. 5 в определения срок.
· При обжалване на процедурите гаранциите за участие на класираните на първо и второ място се задържат до изтичане на сроковете на валидност на офертите им. Гаранцията за участие на обжалващия процедурата се задържа до приключване на производството по обжалване.

· При обжалване на процедура и влязло в сила съдебно решение за продължаването й от определен етап, органът открил процедурата изисква от участниците в 7-дневен срок да декларират нов срок на валидност за офертите и да внесат гаранция за участие, ако е била възстановена.
6.2. Гаранцията за изпълнение се определя при условията на чл. 9а, ал. 5, т. 3 от „Наредбата” и е сума в размер на 5 % (пет на сто) от достигнатата при провеждане на конкурса стойност, която следва да бъде внесена, респ. предоставена под формата на парична сума или банкова гаранция по избор на участника-определен за спечелил конкурса. Гаранцията за изпълнение предоставена във формата на парична сума се внася по банков път по сметка на  “ЮИДП” ДП ТП „ДГС СЛИВЕН” в ОББ АД, IBAN: BG90 UBBS 81551001315642, BIC: UBBSBGSF.

Когато участникът, определен за спечелил конкурса избере да представи гаранция за изпълнение на договора под формата на банкова гаранция, в същата следва да бъде изрично записано, че е безусловна и неотменима в полза на ТП „ДГС Сливен“, да има срок на валидност не по-малко от 30 дни след приключване изпълнението на договора, както и че същата ще се освобождава след изрично писмено известие от Възложителя.


Гаранцията за изпълнение се представя при подписване на договора от участника, определен за спечелил конкурса. 


Условията и сроковете за задържане, респ. освобождаване на гаранцията за изпълнение, както и заплащане на неустойките се уреждат в договора.

· Гаранцията за изпълнение на сключените договори се освобождава при изпълнение на договорните задължения в срок 10 работни дни след окончателното приемане на извършената работа с приемателно-предавателни протоколи, а при добив на дървесина - в срок 10 работни дни след съставяне на констативни протоколи за освидетелстване на всички сечища, като при неспазване на посочения срок възложителят дължи лихва в размер на законната лихва за всеки ден просрочие.

ЗАБЕЛЕЖКА: Сумата, която се внася от участника, определен за изпълнител на услугата, може да бъде в размер на разликата между дължимата гаранция за изпълнение и внесената гаранция за участие или в случай когато размера на гаранцията за участие се припокрива с размера на гаранцията за изпълнение, гаранцията за участие се трансформира в гаранция за изпълнение. Условията за това се уточняват преди сключването на договора за възлагане на дейности.

· Гаранцията за изпълнение се представя при подписване на договора от участника, определен за спечелил конкурса. 


Условията и сроковете за задържане, респ. освобождаване на гаранцията за изпълнение, както и заплащане на неустойките се уреждат в договора.

ІІ. Условия за участие в процедурата.
1. Изисквания към кандидатите. 
· Право на участие в обявената процедура „открит конкурс“ има всяко заинтересовано, физическо, юридическо лице (търговец) и /или едноличен търговец, което отговаря на следните условия:

1.1 Да не е осъден с влязла в сила присъда, освен ако са реабилитиран, за: престъпления против собствеността по чл.194-217 от Наказателния кодекс, престъпления против стопанството по чл. 219 – 260 от Наказателния кодекс, подкуп по чл. 301 - 307 от Наказателния кодекс и участие в организирана престъпна група по чл.321 и чл.321а от Наказателния кодекс;


1.2 Да не е обявен в несъстоятелност и не са в производство по несъстоятелност; 

1.3 Да не е в производство по ликвидация;

1.4 Да не е свързано лице по смисъла на §1, т.15 от Допълнителните разпоредби на Закона за противодействие на корупцията и за отнемане на незаконно придобито имущество с директора на ДП ЮИДП и ТП “ДГС Сливен“; 

1.5 Да няма сключен договор с лице по чл.68 Закона за противодействие на корупцията и за отнемане на незаконно придобито имущество; 

1.6 Да не е лишен от право да упражнява търговска дейност;

1.7 Да няма парични задължения към държавата, установени с влязъл в сила акт на компетентен държавен орган; 

1.8 Да няма парични задължения към държавата и ДП „ЮИДП“, установени с влязъл в сила акт на компетентен държавен орган;

1.9 Да е представил оферта в съответствие с изискванията на документация за участие в конкурса; 

1.10 Да е представил изискуемите документи, съгласно конкурсните условия;

1.11 Да представи документ за внесена пълния размер парична гаранция за участие. 

1.12 Кандидатът не може да наема подизпълнители за извършване на дейности, предмет на настоящата заповед.

1.13 Да разполага с минимални квалификационни, технически и кадрови изисквания за изпълнение на дейността, както следва: 

1.13.1 Квалификационни изисквания:
· Кандидатите следва да имат собствена или наета техника, подходяща за извършване на възложената дейност. Да отговарят на изискванията на Закона за автомобилните превози и Наредба № 33 от 1999 г. за обществен превоз на пътници и товари на територията на Република България (да разполагат с валиден лиценз за превоз на товари). 
1.13.2 Технически и кадрови изисквания:
· Кандидатите следва да имат собствен или нает минимум 1 (един) брой товарен автомобил с товароносимост над 5 тона. 
Обстоятелствата по т.1.13.1 и 1.13.2 се доказват с приложен от участника списък на горепосочените технически средства и съоръжения, като той декларира писмено тяхната изправност (Приложение № 4);

· 
Товарните автомобили трябва да имат технически възможности за пътуване до временните складове на ТП „ДГС Сливен”. Да бъдат оборудвани с приспособления за превозване на дърва за огрев.

· Кандидатът декларира, че за нуждите на процедурата същият се задължава да назначи, съгласно изискванията на законодателството в РБ  необходими 2 (двама) на брой работници за извършване на товаренето и разтоварването, без да възпрепятства изпълнението на транспорта (Приложение № 1).
Доказва се с приложен от участника списък на горепосочените технически лица, които ще участват с изпълнението на дейностите, предмет на настоящата процедура (Приложение № 4);

ІІІ. Изисквания при изготвяне на офертите.

1. Изисквания за подготовка на документите. 

1.1. Всички документи се представят само в един екземпляр. 

1.2. Документите и данните в предложението се подписват само от лица с представителни функции или упълномощени за това лица. В случай, че се подписват от пълномощник, следва да се представи и нотариално заверено пълномощно (оригинал или копие заверено от кандидата) за изпълнение на такива функции. 

1.3. Всички представени документи трябва да са изготвени на български език, а в случай че документите се представят на език различен от български, следва да бъдат придружени с официално заверен превод на български език. 

1.4. При изготвяне на офертата не се допускат никакви вписвания между редовете, изтривания или корекции, освен ако са заверени с подпис и печат на представляващия или лицето, упълномощено от кандидата да го представлява. 

1.5. Когато са представени копия на документите, същите следва да са заверени с подпис и печат от съответния кандидат с гриф “Вярно с оригинала“. 
2. Необходими документи за участие в процедурата. 

· Кандидатите за участие в конкурса трябва да представят следните документи: 

2.1 Оферта по образец, съдържаща опис на представените документи (Приложение № 1) - представя се в оригинал; 

2.2 Документ за внесена гаранция за участие, представя се в оригинал или заверено от кандидата копие; 

2.3 Единен идентификационен код за лицата, регистрирани в Република България, или данни за търговската регистрация, съгласно националното законодателство в случаите, когато кандидатът в процедурата е чуждестранно лице. За физическо лице – копие от документ за самоличност;  

2.4 Декларация от кандидата за липса на обстоятелствата по чл.18, ал.1, т.3, б.”а” и „е” от Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти по образец (Приложение № 2)- представя се в оригинал; 

· Декларацията се попълва от лицата, изброени в чл.18, ал.4 от Наредбата, а именно: при събирателно дружество -  за всеки съдружник, освен ако с дружествения договор не е възложено управлението на един съдружник или на друго лице; при командитно дружество - за неограничено отговорните съдружници; при дружество с ограничена отговорност - за управителя, а при няколко управители - за всеки от тях; при еднолично дружество с ограничена отговорност - за управителя; при акционерно дружество - за членовете на съвета на директорите, съответно на управителния съвет; при командитно дружество с акции - за изпълнителните членове, на които е възложено управлението;във всички останали случаи, включително за чуждестранните лица - за лицата, които представляват кандидата;в случаите, когато има прокуристи - за прокуристите; когато чуждестранното лице има повече от един прокурист, декларацията се подава само за прокуриста, в чиято представителна власт е включена територията на Република България.  Когато кандидатът е ЕТ декларацията се попълва и подава за физическото лице – собственик.Когато кандидата в процедурата е чуждестранно физическо или юридическо лице или е посочен подизпълнител, който е чуждестранно физическо или юридическо лице, документите които са на чужд език, се представят в официално заверен превод.

2.5 Декларация от кандидата за липса на обстоятелствата по чл.18, ал.1, т.3, б.”б – д” и „ж” от „Наредбата” по образец (Приложение № 3) - представя се в оригинал; 
Декларацията се попълва от управителите или от лицата, овластени по реда на Търговския закон да представляват  кандидата, а именно: при едноличен търговец – от физическото лице – собственик; при събирателно дружество -  от всеки съдружник или от съдружника/друго лице, на които с дружествения договор е възложено да представляват търговеца; при командитно дружество - от неограничено отговорните съдружници; при дружество с ограничена отговорност - от управителя, а при няколко управители - от всеки от тях; при еднолично дружество с ограничена отговорност - от управителя; при акционерно дружество – от членовете на съвета на директорите/управителния съвет или от изпълнителните членове, на които е възложено управлението; при командитно дружество с акции – от членовете на Съвета на директорите или от изпълнителните членове, на които е възложено управлението; във всички останали случаи, включително за чуждестранните лица - от лицата, които представляват кандидата; в случаите, когато има прокуристи - от прокуристите; когато чуждестранното лице има повече от един прокурист, декларацията се подава само от прокуриста, в чиято представителна власт е включена територията на Република България.

2.6 Декларация за техническа и кадрова обезпеченост при изпълнение на дейностите на възложителя за изпълнение на дейностите (Приложение № 4);

2.7 Плик с надпис ”Ценово предложение”, в който е поставено ценовото предложение (оферта) по образец (Приложение № 5) - представя се в оригинал; 

2.8 Нотариално заверено пълномощно – представя се само в случаите когато документите за участие в процедурата се подават от упълномощено лице. Пълномощникът има право да подписва само общите документи, а  Декларациите  по образец (Приложение № 2 и № 3) - се попълва лично от законния представител на кандидата.
3. Изисквания за изготвяне на офертата.
3.1 Всеки кандидат може да представи само една оферта, респективно едно ценово предложение. 

3.2 Офертата за участие в конкурса се подава в запечатан непрозрачен плик от кандидата или от упълномощен от него представител. 

Върху плика задължително се посочват: 

- името на кандидата; 

- адрес за кореспонденция; 

- телефон/факс; електронна поща (e-mail); 

3.3 В плика на офертата се поставят: 

• попълнените образци и необходимите документи, описани в раздел III, т. 2 от настоящата документация, както и 

• отделен запечатан непрозрачен плик с надпис "Ценово предложение", в който се поставя ценовото предложение на кандидата по образец (Приложение № 5). 

· Върху плика с надпис ”Ценово предложение” се изписва името на участника.
· Офертата за участие се представя в оригинал по образец (Приложение № 1), като участниците задължително попълнят всички реквизити и информация в т.ч: име; адрес/седалище и адрес на управление; ЕИК/ЕГН; представител; телефон/факс и електронна поща (e-mail); административни данни за участника и др. Към офертата задължително се прилагат описаните документи във вид и форма определени от възложителя с настоящата документация. 
3.3.1 При констатиране на липса на някой от посочените документи в офертата, обстоятелството е основание за отстраняване на кандидата от по - нататъшно участие в процедурата. 
3.4 Оферираната обща стойност се представя в евро без включен ДДС. 

3.4.1 Предложената от участника стойност не може да е по - висока от обявената начална цена.
3.5. При несъответствие между цифровата и изписаната с думи обща цена на предложението, комисията ще взема в предвид изписаната с думи. 

3.6. Предложението за участие в процедурата следва да е подписано от представляващия кандидата по регистрация или от изрично упълномощено от него лице.

4. Срок на валидност на офертите.


Срокът на валидност на офертите е времето, през което кандидатите са обвързани с условията на представените от тях оферти. 


Срок на валидност на подадените офертите трябва да бъде минимум 90 (деветдесет) календарни дни от крайния срок за получаване на офертите за насрочената първа дата за провеждане на процедурата. 


ТП „ДГС Сливен“ може да изиска от класираните кандидати да удължат срока на валидност на офертите си до момента на сключване на договора за изпълнение на дейностите – предмет на процедурата.

IV. Ред за разглеждане, оценяване и класиране на офертите .
1. Време и място за провеждане на процедурата и разглеждане на офертите. 

· Обявената процедура – „открит конкурс” ще се проведе на: 13.11.2026 г. от 10:00 ч. в административната сградата на ТП „ДГС Сливен” в гр.Сливен, ул.”Орешак” 15А. 

· Присъствието на кандидатите за участие в процедурата не е задължително.
· Провеждането на конкурса в т.ч.: разглеждане, оценяване и класиране на офертите се извършва от назначена с писмена заповед комисия /състои се от нечетен брой членове – най – малко трима/. Възложителят определя срок за приключване работата на комисията. Този срок не може да бъде по – дълъг от три работни дни. В случаите по чл. 24, ал. 3 от Наредбата срокът се удължава със срока, даден от комисията за предоставяне на обосновката. Когато по обективни причини член на комисията не може да изпълнява задълженията си и не може да бъде заместен от резервен член, Възложителят издава заповед за определяне на нов член. Решенията на комисията се вземат с обикновено мнозинство от членовете й. Когато член на комисията е против взетото решение, той подписва Протокола с особено мнение и писмено излага мотивите си. Комисията има право по всяко време да проверява заявените данни и факти от участниците, както и да изисква в определен от нея срок допълнителни доказателства за обстоятелствата, изложени в офертата на участника;

Комисията започва работа в обявения в заповедта за откриване на конкурса час, след получаване на списъка с участници и представените оферти. След запознаването със списъка на офертите и кандидатите, членовете на комисията подписват декларация по реда на чл.21, ал. 6 от Наредбата. При открития конкурс всеки участник има право да присъства лично или чрез упълномощен представител при работата на комисията след представяне на документ за самоличност и пълномощно от представлявания – когато е приложимо. 


 Едно и също физическо лице не може да представлява повече от един кандидат. Всеки кандидат може да бъде представляван на конкурса само от едно лице. 
Комисията отстранява от конкурса участник:

1. който не е представил някой от изискуемите документи по чл. 18 от Наредбата;

2. за когото се установи невярно деклариране на обстоятелства по чл. 18, ал. 1, т. 3 от Наредбата; 

3. който е представил оферта, която е непълна или не отговаря на предварително обявените условия на възложителя;

Когато е подадена оферта само от един участник, комисията я разглежда и в случай че участникът отговаря на условията за допускане и предложението му е изготвено в съответствие с изискванията на възложителя, той се обявява за изпълнител.

Участниците, класирани на първо и второ място, са длъжни от момента на попълване на декларацията по чл. 18, ал. 1, т. 3 от Наредбата до сключването на договора да уведомяват възложителя за всички настъпили промени в декларираните обстоятелства. 

Комисията съставя протокол за разглеждането, оценяването и класирането на участниците, който се предава на възложителя за утвърждаване.

Заседанията на комисията при открития конкурс до изготвянето на протокола са публични.
В открития конкурс комисията отваря пликове "Ценово предложение" на всички допуснати участници и съобщава всички направени предложения. Предложения, подадени в плик „Ценово предложение", които надвишават предварително обявената от възложителя начална цена, не участват в класирането.

Комисията отваря офертите по реда на тяхното постъпване, съгласно регистъра на подадените оферти. 


Офертите се разглеждат и проверяват за съответствие с изискванията, заложени в заповедта за откриване на процедурата, настоящата документация и Наредбата. 


За попълнените и декларирани данни в офертите, комисията може да извършва проверка, като използва всички източници и публични регистри, които са й достъпни. 

След разглеждане и проверка за наличие на всички изискуеми документи, представени в офертите, комисията взема решение за допускане до по нататъшно участие на кандидатите в процедурата. 

2. Основания за недопускане или отстраняване на кандидатите от участие в процедурата.
Комисията взема решение за недопускане или отстраняване на кандидат от участие в процедурата във всички случаи, когато: 

· Депозираната оферта е постъпила след изтичане на определените срокове за представяне на оферти; 

· Се установи, че кандидатът не е представил някой от изискуемите от възложителя документи или те са представени във вид и съдържание, различни от изискваните от възложителя или дадените указания в настоящата документация; 

· Се установи, че за кандидатът са налице обстоятелства по чл.18, ал.1, т.3 от Наредбата.

· Се установи, че представената оферта е непълна или не отговаря на предварително обявените от възложителя условия.

· Се установи, че представената оферта не отговаря на условията на чл.19 от Наредбата – вкл. не е подадена в запечатан непрозрачен плик, няма посочване на името на кандидата, адреса за кореспонденция, вкл. телефон, факс, e-mail адрес, за който се кандидатства, пликът не съдържа отделен запечатан непрозрачен плик „Ценово предложение” с посочено върху него име на кандидата и др.

След разглеждането и проверката за допустимост на подадените оферти, комисията отваря пликовете с надпис ”Ценово предложение” на допуснатите кандидати. 

3. Критерий за оценка на ценовите предложения.

Комисията класира ценовите предложения по критерия, обявен в заповедта за откриването на конкурса, съгласно чл. 15а, ал. 1, т. 1 от Наредбата - „НАЙ–НИСКА ЦЕНА” за изпълнение на всички дейности и прогнозни количества включени в процедурата.

4. Класиране на участниците.

Ценовите предложения се класират във възходящ ред според размера на предложената цена. 

Председателя на комисията, обявява гласно класирания на първо и второ място кандидат и обявява кандидата, определен за изпълнител на дейностите, предмет на процедурата. 


Комисията съставя протокол за разглеждането, оценяването и класирането на кандидатите, който се предава на възложителя за утвърждаване, заедно с цялата документация събрана в хода на провеждането на открития конкурс. Заседанията на комисията до изготвянето на протокола са публични.

Процедурата завършва със заповед на възложителя за:
1. утвърждаване на класирането и определяне на изпълнител, или

2. прекратяване на процедурата.


Възложителят може да включи в заповедите за определяне на изпълнител или за прекратяване на процедурата разпореждане за предварителното й изпълнение при условията и по реда на АПК.

Заповедите за класиране могат да се обжалват по реда на АПК.


В 5-дневен срок от влизане в сила на заповедта, а в случаите – от издаването й, определеният за изпълнител участник следва да представи на възложителя документите по чл. 35, ал. 5 от Наредбата.

5. Основания за прекратяване на процедурата.
· Органът открил конкурса, го прекратява с мотивирана заповед, когато: 

1. не е подадена нито една оферта;

2. офертите, подадени от кандидатите, не отговарят на изискванията и условията на възложителя;

3. първият и вторият класиран кандидат откажат да сключат договор;

4. отпадне необходимостта от провеждане на конкурса в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

5. са установени нарушения при откриването и провеждането, които не могат да бъдат отстранени, без това да промени условията, при които е обявен конкурса;

6. определеният за спечелил конкурса не представи някои от документите по декларираните обстоятелства по чл. 18, ал. 1, т. 3 от Наредбата, с изключение на тези по буква "г";

7. определеният за спечелил конкурса не представи гаранция за изпълнение по договора.


Възложителят може да открие нов конкурс за същия обект само когато първоначално обявения конкурс е прекратен и заповедта за прекратяване не е обжалвана или ако е обжалвана и спорът е решен с влязло в сила решение.

V. Сключване на договор.

Възложителят сключва писмен договор, изготвен в съответствие с условията по чл. 9г, с участника, определен за изпълнител на дейността.

В договора се включват задължително всички предложения на кандидата в хода на проведения конкурс или договарянето, въз основа на които е определен за изпълнител.

Договорът се сключва в 14-дневен от:

1. влизането в сила на заповедта за определяне на изпълнителя, или

2. съобщаването на заповедта за определяне на изпълнител, когато е допуснато предварително изпълнение.


При неявяване или отказ на участника, определен за изпълнител, да сключи договор в срока по ал. 3 на чл. 35 от Наредбата, непредставяне на документите по ал. 5 на чл. 35 от Наредбата или недоказване с тях на декларираните обстоятелства, възложителят със заповед определя за изпълнител участника, класиран на второ място.

В срока по ал. 3 на чл.35 от Наредбата, кандидатът определен за изпълнител, е длъжен да представи:

1. всички необходими документи, доказващи обстоятелствата за техническа и кадрова обезпеченост, които е декларирал.

2. Номер на документ за внасяне на допълнителна парична сума, в случаите когато гаранцията за изпълнение надвишава внесената гаранция за участие, или учредена в полза на възложителя банкова гаранция за изпълнение на договора 
3. Свидетелство за съдимост на физическото лице или на лицата, които представляват съответния кандидат съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където кандидатът е регистриран;

Документите, следва да са валидни към датата на подписване на договора и се представят в оригинал или заверено от кандидата копие. При представяне на заверено копие кандидатът представя и оригинала за сравнение.

В 3-дневен срок от изтичане на срока по чл. 23, ал. 6 от Наредбата комисия, определена от възложителя, проверява редовността и съответствието на представените документи по ал. 5, за което се изготвя протокол. Протоколът се утвърждава от възложителя в 3-дневен срок и се публикува на интернет страницата му, а когато възложител е ТП на ДП - и на интернет страницата на ДП. 

Договор по ал. 1 не се сключва с участник, определен за изпълнител, който:

1. в установения срок не представи документите или представените такива не отговарят на условията за провеждане на процедурата

2. има парични задължения към държавата, установени с влязъл в сила акт на компетентен държавен орган;

3. има парични задължения към съответното ДП, установени с влязъл в сила акт на компетентен държавен орган, когато възложител е ДП, съответно - има задължения към общината, установени с влязъл в сила акт на компетентен орган, когато възложител е община.

Когато за класирания на първо място и определен за изпълнител участник се установят обстоятелствата по ал. 9, т. 1, възложителят издава заповед, с която определя за изпълнител класирания на второ място. По отношение на последния се прилагат последователно разпоредбите на чл. 23, ал. 6, чл. 35, ал. 5 и 8.

Когато в офертата на спечелилия кандидат е предвидено участие на подизпълнители, в договора се посочват условията, при които ще се осъществи изпълнението, както и редът за промяна на подизпълнителя.

В случаите на промяна на подизпълнителя изпълнителят предоставя на възложителя в срок до 3 дни информация и документите по ал. 7 и по чл. 18, ал. 1, т. 1 - 4, като промяната се отразява в договора с допълнително споразумение.

VI. Допълнителна информация.
Участниците в процедурата могат да получават допълнителна информация на адреса на ТП „ДГС Сливен” в рамките на работното време от Д. Митева – юрисконсулт в ТП „ДГС Сливен“, на  тел. 044/622 742, както и на електронна поща dgssliven@uidp-sliven.com
Забележка: Всеки участник поема всички разноски по изготвяне на документите и представянето им. ТП „ДГС Сливен“ не заплаща тези разходи, независимо от изхода на процедурата. За непосочени в настоящите Условия случаи се прилагат разпоредбите на Закона за горите, Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, както и други нормативни документи, касаещи провеждането на процедурата.
гр. Сливен-8800, ул. „Орешака” № 15А, тел. (+35944) 622742, факс (+35944) 662528, www.dgssliven@uidp-sliven.com

